Diari Oficial de la Generalitat Valenciana


Sumari del DOGV 9512, del 16-01-2023 (2023/204)

Resolució de 9 de gener de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport, per la qual s'aproven les bases reguladores de subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de música i de dansa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/204


Data del document
:   09-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

Resolució de 9 de gener de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport, per la qual s'aproven les bases reguladores de subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de música i de dansa. [2023/204]  
  
  
Mitjançant la Resolució de 23 de desembre de 2022, de la consellera d'Educació, Cultura i Esport, s'inicia el procediment d'elaboració del projecte d'ordre de la Conselleria d'Educació, Cultura i Esport, per la qual s'aproven les bases reguladores de les subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de música i de dansa.  
D'acord amb el que s'estableix en l'article 43.1.c de la Llei 5/1983, de 30 de desembre, del Consell, i en l'article 133 de la Llei 39/2015, d'1 d'octubre, del procediment administratiu comú de les administracions públiques, i en virtut de les funcions atribuïdes per l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Sotmetre al tràmit d'informació pública el projecte d'ordre de la Conselleria d'Educació, Cultura i Esport, per la qual s'aproven les bases reguladores de les subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de música i de dansa.  
  
  
Segon  
El termini per a la presentació d'observacions serà de 15 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, de conformitat amb l'article 133 de la Llei 39/2015, d'1 d'octubre, del procediment administratiu comú de les administracions públiques, i d'acord amb l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
Les al·legacions es poden presentar en el portal GVA Participa que està disponible en l'enllaç: https://gvaparticipa.gva.es/legislation/processes. El projecte d'ordre es pot consultar en aquest mateix espai web.  
  
  
Amb la finalitat de facilitar la interpretació i la valoració adequades i, si escau, la incorporació de les al·legacions presentades, aquestes hauran d'especificar l'article i l'apartat al qual fan referència, la modificació que es proposa, les raons en les quals se sustenten i, si és possible, la proposta de redacció alternativa.  
També es podran remetre per correu electrònic a l'adreça bbbot@evk.gt, amb l'assumpte: «Propostes al projecte d'ordre de bases reguladores de subvencions a edconv».  
  
València, 9 de gener de 2023.- El director general de Formació Professional i Ensenyaments de Règim Especial: Manuel Gomicia Giménez.